# Duopólium

### A Wikipédiából, a szabad lexikonból.

A duopólium egy olyan piaci forma elnevezése, amelyre pontosan két eladó jellemző. Úgy is fogalmazhatunk, hogy a duopólium az oligopol piacok legegyszerűbb változata. Egyszerűsége folytán gyakran jelenik meg mikroökonómiai modellekben.

## [szerkesztés] Duopóliummodellek

A mikroökonómiában leggyakrabban használt, legalapvetőbb duopóliummodellek a következők:

- Cournot-duopólium, amelynél az eladók egymás döntésének ismerete nélkül hozzák meg az általuk kínált jószág mennyiségére vonatkozó döntésüket, az ár meghatározását pedig a piaci folyamatokra bízzák;
- Stackelberg-duopólium, amelyre szintén a mennyiségi döntés jellemző, de az egyik eladó már ismeri a másik döntését sajátjának meghozatalakor (fordítva viszont ez nem teljesül);
- Bertrand-duopólium, amelynél az eladók a Cournot-duopóliumhoz hasonlóan egyszerre hoznak döntést, de az árra, és nem a mennyiségre vonatkozóan;
- kartell, amelynél az eladók – ellentétben az előző három modellel – együttműködnek együttes profitjuk maximalizálása érdekében.

Ezek a duopóliumformák a játékelmélet eszközeivel is modellezhetők.

## [szerkesztés] Duopólium a politikában

Számos ország politikai életére a kétpártrendszer jellemző, amit egy speciális duopol piacnak is tekinthetünk. Bár ez a forma leginkább az angolszász államokban (pl. Nagy-Britannia, Amerikai Egyesült Államok, Kanada, Ausztrália) terjedt el, Magyarország politikai viszonyai is ebbe az irányba tartanak: a politikai „piacon” egyre inkább csak két, tényleges piaci erővel bíró „eladó” marad: az MSZP és a Fidesz.

A lap eredeti címe "http://hu.wikipedia.org../../../d/u/o/Duop%C3%B3lium.html"

Kategória: Mikroökonómia

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Dansk
- Deutsch
- Español
- Suomi
- Français
- עברית
- Italiano
- 日本語
- Norsk (bokmål)
- Svenska